
Бүген Татарстан Республикасы Президенты Рөстәм Миңнеханов Татарстан Республикасы буенча Эчке эшләр министрлыгы коллегиясенең киңәйтелгән утырышында катнашты.

Чара Казанда ТР буенча ЭЭМның төп бинасында узды.

Тармактагы эшләр торышы һәм быелга бурычлар турында төп нотык белән Татарстан Республикасы буенча эчке эшләр министры Артем Хохорин чыгыш ясады. 2022 елга йомгак ясап, Артем Хохорин республика, муниципаль берәмлекләр җитәкчелеге ярдәме белән хокук тәртибен тәэмин итү һәм җинаятьләрне профилактикалау өлкәсендә эшләүнең инновацион формаларын һәм ысулларын актив үстерү һәм гамәлгә кертү дәвам итүен билгеләп үтте.

Тәртип саклау һәм хокук бозуларны профилактикалау өлкәсендә эшләүче муниципаль хезмәткәрләр институты үзен уңай яктан күрсәтте. Полициянең участок уполномоченныйлары өчен инфраструктура булдырылды һәм нәтиҗәле эшли. Авылларда участок полиция хезмәткәрләре өчен 179 административ-торак комплекс һәм шәһәрләрдә тәртип саклау буенча заманча җәмәгать пунктлары челтәре (194) - бүген көндәлек эшчәнлекнең аерылгысыз өлеше.

Кадрлар, техник, профилактик мәсьәләләрне хәл итү оператив вәзгыятьне контрольдә тотуның югары дәрәҗәсен тәэмин итәргә мөмкинлек бирде, диде министр. Теркәлгән җинаятьләр массивы тотрыклы булып кала. Шул ук вакытта авыр һәм аеруча авыр төрләр саны кимеде, шул исәптән белә торып үтерүләр, көчләүләр, талаулар һәм урлашула соңгы 15 ел эчендә иң аз санда теркәлгән, дип билгеләп үтте министр.

2022 елда республиканың хокук саклау органнары тарафыннан барлыгы 25 меңнән артык җинаятьчел кул сузу ачылган. Бүгенге көндә җинаятьләрне ачуга зур игътибар бирелә. 2021 ел белән чагыштырганда үсеш – 14,4%, авыр һәм аеруча авыр - 39,2%. Киң җәмәгатьчелек резонансы тудырган берничә җинаять ачылган.

Татарстан Республикасы Президенты Рөстәм Миңнеханов ТР буенча ЭЭМ коллегиясендә узган елның илебез, республика, аерым алганда, Эчке эшләр министрлыгы өчен җиңел булмавын искәртте. Шуңа да карамастан, тулаем алганда, хокук тәртибен тәэмин итү бурычлары үтәлгән, оператив-хезмәт эшчәнлегенең барлык төп юнәлешләре буенча уңай нәтиҗәләргә ирешелгән. Иҗтимагый резонанс тудырган берничә җинаять ачылган; мәдәни-массакүләм һәм иҗтимагый-сәяси гамәлләр уздырганда хокук тәртибе һәм иминлек тәэмин ителгән, икътисадый һәм салым җинаятьләрен ачуда, оешкан җинаятьчел төркемнәргә каршы көрәштә, наркотикларның законсыз әйләнешенә каршы көрәштә мөһим уңышлар бар.

Бу күрсәткечләргә Министрлыкның барлык хезмәтләренең җитди эше, шулай ук эчке эшләр министрлыгының башка хокук саклау структуралары, ведомстволар һәм хакимият органнары белән гамәлләрен нәтиҗәле җайга салу хисабына ирешелде, дип ассызыклады Рөстәм Миңнеханов.

Ул шулай ук ТР буенча Эчке эшләр министрлыгының шәхси составы, Россия Эчке эшләр органнары системасының әйдәп баручы бүлекчәләренең берсе дип санап, үзенең һөнәри осталыгын раслады, дип билгеләп үтте. Рөстәм Миңнеханов Эчке эшләр министрлыгының шәхси составына намуслы эшләре һәм җаваплылыгы өчен рәхмәт белдерде.

Бүгенге чынбарлык полиция хезмәткәрләре алдына катлаулы бурычлар куя. Көнүзәк сорауларның берсе - IT-җинаятьләргә каршы тору. Аларның саны ел саен арта. Теркәлгән һәр дүртенче җинаять-дистанцион урлау яки мошенниклык. Финанс пирамидаларына тарту өчен гражданнарны алдауның яңа ысуллары даими барлыкка килә.

Кибер җинаятьчелеккә каршы тору максатында Министрлыкта махсус бүлекчә оештырылган. Аның нәтиҗәле эшенә һәм әлеге җинаятьләрне ачу буенча алга таба да уңай динамикага өметләнәбез, диде Рөстәм Миңнеханов. (Коллегиядә әйтелгәнчә, соңгы 5 елда бу категориядәге тикшерелгән җинаятьләр саны биш тапкырга арткан).

Рөстәм Миңнеханов билгеләп үткәнчә, башка хокук саклау органнары белән берлектә наркотиклар ташу каналларын ябу буенча актив эшне дәвам итәргә, синтетик наркотиклар әзерләү буенча яшерен нарколабораторияләрне бетерергә кирәк. Наркодилерлар тарафыннан заманча технологияләрне киң куллануны исәпкә алып, Интернет челтәрендә эшләнгән эш тәҗрибәсен үстерергә; Интернет аша наркотиклар сату һәм куллану өчен актив җәлеп ителгән балигъ булмаганнар арасында профилактиканы көчәйтергә кирәк. Бу очракта мәгариф, яшьләр, медицина оешмалары һәм массакүләм мәгълүмат чаралары белән үзара хезмәттәшлек итү зарур, дип ассызыклады ул.

Профилактик эштә, гадәттәгечә, полициянең участок уполномоченныйларының роле зур.

Моннан тыш, икътисадый иминлеккә һәм коррупциягә каршы торуга аерым игътибар бирелергә тиеш. (Коллегиядә билгеләп үтелгәнчә, 2022 елда ике мең ярымнан артык икътисадый юнәлештәге җинаять ачыкланган (2597), шулардан мең ярым авыр һәм аеруча авыр җинаятьләр категориясенә керә (1 мең 588).

Татарстанга чит ил гражданнары агымы арта бара, дип искәртте Рөстәм Миңнеханов. 2022 елда Татарстан Республикасында булу урыны буенча миграция исәбенә 325 мең чит ил гражданы һәм гражданлыгы булмаган затлар куелган, 7687 кеше Россия Федерациясе гражданлыгын алган. Бу эшчәнлек юнәлеше шулай ук ТР буенча ЭЭМ органнарының җаваплылык зонасында урнашкан.

Коллегия ахырында Рөстәм Миңнеханов һәм Артем Хохорин алдынгы хезмәткәрләргә Россия Федерациясе һәм Татарстан Республикасы дәүләт һәм ведомство бүләкләрен тапшырдылар.
Рөстәм Миңнеханов ТР буенча ЭЭМ коллегиясендә: Сез Россия Эчке эшләр органнары системасының алдынгы бүлекчәләренең берсе дип саналасыз